கேள்வி: விளையாட்டுப் பிள்ளை - தயாரிப்பு பற்றி நீங்கள் என்ன அறிந்துள்ளீர்கள்?
பதில்: ஆனந்த விகடன் பத்திரிக்கையில் கொத்தமங்கலம் சுப்பு எழுதிய ‘ராவ் பகதூர் சிங்காரம்’ என்ற புதினத்தின் அடிப்படையாகக் கொண்டது. ஜெமினி ஸ்டுடியோஸ் நிறுவனம் இக்கதையைப் படமாக்க எண்ணி ‘விளையாட்டு பிள்ளை’ என்ற பெயரில் வெளியிட்டது. ஏ.பி.நாகராஜன் இப்படத்தின் கதையை எழுதி இயக்கியுள்ளார். திரைக்கதையை ஜெமினி ஸ்டுடியோஸ் அதிபர் எஸ்.எஸ்.வாசன் எழுதியுள்ளார். ஒளிப்பதிவை கே. எஸ். பிரசாத் மேற்கொள்ள படத்தொகுப்பை எம். உமாநாத் கவனித்துக்கொண்டார். படப்பிடிப்பு மைசூரில் நடைபெற்றது. தமிழ்த் திரைப்பட வரலாற்றிலேயே தமிழ்நாட்டின் விளையாட்டான மாட்டு வண்டிப் பந்தயத்தை கொண்டு முதன்முதலில் எடுக்கப்பட்ட படமென தான் நம்புவதாக ராண்டார் கை என்ற எழுத்தாளர் கருத்து கூறினார். இதன் படப்பிடிப்பின் போதே 1969 ல் எஸ். எஸ். வாசன் காலமானார். அவரது நினைவாக இப்படம் அவருக்கு அர்ப்பணிக்கப்பட்டது.